**२०7६ साल असार २५ गते बुधबार दिनको ३:०० बजे बसेको मन्त्रिपरिषद्को बैठकको निर्णय–**

1. मुख्यमन्त्री तथा मन्त्रिपरिषद्को कार्यालयको प्रदेश विकास परिषद्‍मा सदस्य मनोनयन गर्ने सम्वन्धी विषयको प्रस्तावः "प्रस्तुत प्रस्तावमा देहाय बमोजिम गर्ने;

क. प्रस्ताव स्वीकृत गर्ने ।

ख. प्रदेश नीति तथा योजना आयोग (गठन तथा कार्य सञ्‍चालन) आदेश 2074 को दफा 9 को खण्ड (ट) बमोजिमका मनोनयन हुँन बाँकी ७ जना विज्ञ सदस्यहरु प्रदेश सरकारको तर्फबाट माननीय मुख्यमन्त्रीले मनोनयन गर्ने ।"

2. आन्तरिक मामिला तथा कानून मन्त्रालयको विपद व्यवस्थापन कोषबाट दलित उत्थान प्रा.वि बागलुङलाई आर्थिक सहयोग गर्ने सम्वन्धी विषयको प्रस्तावः "प्रस्तावमा लेखिए बमोजिम गर्ने।"

3. आन्तरिक मामिला तथा कानून मन्त्रालयको पारिश्रमिक र सुविधा सम्बन्धी केही प्रदेश कानूनलाई संशोधन गर्न बनेको विधेयकको मस्यौदा स्वीकृत गरी प्रदेश सभामा पेश गर्ने स्वीकृति दिने सम्वन्धी विषयको प्रस्तावः "प्रस्तुत प्रस्तावमा देहाय बमोजिम परिमार्जन गरी स्वीकृत गर्ने :

क. पारिश्रमिक र सुविधा सम्वन्धी केही प्रदेश कानूनलाई संशोधन गर्न बनेको विधेयकको दफा (2) को शुरुमा देहाय वमोजिमको उपदफा (१) थप्ने: "(१) दफा ४ को उपदफा (१) मा उल्लेखित "प्रमुख तथा अध्यक्षलाई" भन्‍ने शब्दहरुको सट्टा "प्रमुख/उप प्रमुख तथा अध्यक्ष/उपाध्यक्षलाई" भन्‍ने शब्दहरु राख्ने ।"

ख. दफा 2 मा उल्लेखित उपदफा (१) लाई उपदफा (२), र उपदफा (2) लाई उपदफा (3), उपदफा (3) लाई उपदफा (4) र उपदफा (4) लाई उपदफा (5) बनाउने ।

ग. अन्य प्रस्तावमा लेखिए बमोजिम गर्ने ।"

4. आन्तरिक मामिला तथा कानून मन्त्रालयको प्रदेश सभाका पदाधिकारी तथा सदस्यको पारिश्रमिक र सुविधा सम्बन्धी ऐन, 2074 को अनुसूची हेरफेर गर्ने सम्वन्धी विषयको प्रस्तावः "प्रस्तावमा लेखिए बमोजिम गर्ने ।"

5. आन्तरिक मामिला तथा कानून मन्त्रालयको मन्त्रीको पारिश्रमिक तथा सुविधा सम्बन्धी ऐन, 2074 को अनुसूची हेरफेर गर्ने सम्बन्धी विषयको प्रस्तावः "प्रस्तावमा लेखिए बमोजिम गर्ने।"

6. आन्तरिक मामिला तथा कानून मन्त्रालयको स्थानीय तहका पदाधिकारी तथा सदस्यको सुविधा सम्बन्धी ऐन, 2074 को अनुसूची हेरफेर गर्ने सम्बन्धी विषयको प्रस्तावः "प्रस्तावमा लेखिए बमोजिम गर्ने ।"

7. आन्तरिक मामिला तथा कानून मन्त्रालयको प्रदेश सभा र प्रदेश सभाको विषयगत समितिको बैठकमा उपस्थित प्रदेश सभा सचिवालयका कर्मचारीलाई बैठक भत्ता उपलब्ध गराउने सम्बन्धी विषयको प्रस्तावः " प्रस्तुत प्रस्तावमा देहाय बमोजिम गर्ने:

क. निर्णय हुनुपर्ने व्यहोराको देहाय खण्डमा उल्लिखित "........ सचिव सहित बढीमा 10 जना कर्मचारी ......." को सट्टा "...... सचिव सहित बढीमा 15 जना कर्मचारी" भन्‍ने शब्दहरु राख्ने ।

ख. उक्त व्यवस्था प्रदेश सभाको तेस्रो अधिवेशन प्रारम्भ भएको मिति 2075/09/23 देखी लागु हुने।

ग. अन्य प्रस्तावमा लेखिए बमोजिम गर्ने ।"

8. आन्तरिक मामिला तथा कानून मन्त्रालयको आर्थिक सहायता उपलब्ध गराउने सम्बन्धी विषयको प्रस्तावः "प्रस्तावमा लेखिए बमोजिम गर्ने ।"